**FFURFLEN ASESU EFFAITH AR GYDRADDOLDEB – MATRICSAU AC AWGRYMIADAU**

**Matrics Cydraddoldeb a Sgorio** - mae'r Asesiad o Effaith Integredig yn seiliedig ar y sgôr risg Coch Ambr Gwyrdd (RAG) fel a ganlyn:

|  |  |  |  |  |
| --- | --- | --- | --- | --- |
| **TEBYGOLRWYDD** | | | | |
| **Annhebygol** | **Tebygolrwydd Isel** | **Posibl** | **Tebygolrwydd Uchel** | **Bron yn Sicr** |
| 1 | 2 | 3 | 4 | 5 |
| VL | L | M | H | VH |

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | **EFFAITH** | | | | |
| **VL** | **L** | **M** | **H** | **VH** |
| 1 | 2 | 3 | 4 | 5 |
| **TEBYGOLRWYDD** | **Bron yn Sicr** | 5 | 5 | 10 | 15 | 20 | 25 |
| **Tebygolrwydd Uchel** | 4 | 4 | 8 | 12 | 16 | 20 |
| **Posibl** | 3 | 3 | 6 | 9 | 12 | 15 |
| **Tebygolrwydd Isel** | 2 | 2 | 4 | 6 | 8 | 10 |
| **Annhebygol** | 1 | 1 | 2 | 3 | 4 | 5 |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Sgôr Risg Gyffredinol** | **Disgrifiad**   |  |  |  | | --- | --- | --- | | **EFFAITH** | | | | **5** | **VH** | **Trychinebus – camau cyfreithiol (hawliad gwahaniaethu)** | | 4 | H | Mawr– mater difrifol a allai arwain at gyhoeddusrwydd negyddol a chamau disgyblu o fewn cyd-destun y Gwasanaeth. | | 3 | M | Cymedrol – cwyn allanol neu gŵyn fewnol. | | 2 | L | Bach – mae angen gwneud mân-ddiwygiadau neu newidiadau ychwanegol i'r polisi. | | 1 | VL | Bach iawn – dim ond mân ystyriaethau sy'n ofynnol. | | **Monitro** |
| **1 – 4**  **Modd ei reoli** | Gall y risg fod mor isel nes bod y Gwasanaeth yn dewis derbyn y risg ac yn syml gofnodi ei fod wedi ei nodi ac, oherwydd ei debygolrwydd neu effaith isel, na fydd angen cymryd camau pellach. Fel arall, efallai y bydd mân ystyriaethau ar ôl gweithredu. Fel arall, efallai y bydd angen ymdrin â mân ystyriaethau wrth eu gweithredu. | Bydd Arweinydd y Prosiect yn cynnal goruchwyliaeth ac yn parhau i reoli'n lleol. |
| **5 –** 10  **Canolig** | Bydd perchennog yr AEG yn lliniaru risgiau a nodwyd drwy wneud gwelliannau bach neu weithredu rheolaethau pellach i leihau neu ddileu'r risg. Fel arall, gallai'r perchennog gadarnhau bod pob cam rhesymol wedi'i gymryd i liniaru'r risg ac nad oes unrhyw gamau rhesymol pellach yn bosibl. |
| **12 –** 15  **Uchel** | Ni ellir cyflwyno'r polisi, y prosiect neu'r gwasanaeth hwn nes ein bod wedi ymgynghori'n fanwl yn allanol ac / neu'n fewnol gyda'r rhai y mae'r maes gwaith hwn yn effeithio arnynt. | Bydd angen gweithredu pellach ar sgorau dros 12, ac ar yr adeg honno byddai'n ddoeth ymgynghori â noddwr neu Brif Swyddog y prosiect perthnasol. . |
| **16 – 25**  **Uchel iawn** | Mae risg uchel wedi'i nodi, felly gweithredwch ar unwaith. Os yw camau cyfreithiol yn debygol, yna ni all y Gwasanaeth fwrw ymlaen â'r polisi heb ei newid yn sylfaenol. Os yw'r effaith yn parhau'n Tudalen ddifrifol hyd yn oed ar ôl cymryd camau lliniaru, yna bydd yn rhaid ymgynghori â grwpiau mewnol ac / neu allanol. |

**FFURFLEN ASESIAD O'R EFFAITH AR GYDRADDOLDEB**

**Pwrpas**

Mae'r Asesiad o’r Effaith ar Gydraddoldeb (EAG) hwn yn sicrhau nad yw polisïau, prosiectau a darpariaeth y Gwasanaeth yn gwahaniaethu'n anghyfreithlon yn erbyn unrhyw berson, yn enwedig y rhai sy'n dod o dan nodweddion gwarchodedig fel yr amlinellir yn Neddf Cydraddoldeb 2010. Mae cwmpas yr EAG penodol hwn yn sicrhau bod ein Gwasanaeth yn mynd y tu hwnt i unrhyw ofynion cyfreithiol a dyletswyddau cydraddoldeb sector cyhoeddus. Mae'r ddogfen hon yn ceisio nodi risg(iau) i bobl ac yn ceisio disgrifio sut mae'r Gwasanaeth yn bwriadu lliniaru risg o'r fath.

Unwaith y bydd yr AEG wedi'i gwblhau, bydd yn rhaid iddo gael ei wirio a'i lofnodi gan y Pennaeth Adran perthnasol. Dylai unrhyw un sy'n cwblhau AEG ac sy'n aneglur ynghylch unrhyw ran o'r cynnwys gysylltu â'r Swyddog Cydraddoldeb, Amrywiaeth a Chynhwysiant.

|  |  |
| --- | --- |
| Teitl | Cynllun Rheoli Risg Cymunedol (CRhRC) Mapio ac ymgysylltu Y Cyfnod cyn Ymgynghori. |
| Mynd i'r afael â'r amcan corfforaethol | Ein Hegwyddor Pobl  Bod yn y lle cywir, ar yr adeg gywir, gyda'r sgiliau cywir.  Sicrhau gweithlu medrus iawn drwy recriwtio, datblygu a chadw gweithlu dwyieithog, llawn cymhelliant sy'n cynrychioli ac yn hyrwyddo amrywiaeth y cymunedau rydym yn eu gwasanaethu.  Ein Hegwyddor Atal  Gweithio gyda phartneriaid i helpu i wneud cymunedau'n fwy diogel.  Lleihau'r risgiau i'n cymunedau, yn enwedig i'r bobl hynny a allai fod yn fwy agored i niwed, drwy ein rhaglenni ymyrraeth sefydledig fel Archwiliadau Diogel ac Iach a Phrosiect Ffenics.  Ein Hegwyddor Diogelu  Gwneud busnesau'n fwy diogel gyda'n gilydd.  Darparu canllawiau arbenigol i fusnesau ar ddiogelu rhag tân i helpu i sicrhau diogelwch adeiladau, gweithwyr a chwsmeriaid, a thrwy hynny gefnogi busnesau i dyfu. Mae adeiladau risg uchel yn cael eu blaenoriaethu ar gyfer arolygiadau, gan gyfrannu at ddiogelwch y cyhoedd yn gyffredinol.  Ein Hegwyddor Ymateb  Darparu ymateb brys effeithiol.  Bod yn barod i ymateb pan fydd arnoch ein hangen: i ddiogelu’r hyn sy'n bwysig i chi, i achub bywydau, lleihau niwed, ac amddiffyn cartrefi a busnesau.  Ein Hegwyddor Amgylchedd  Diogelu a gwarchod ein hamgylchedd naturiol ar gyfer cenedlaethau'r dyfodol.  Mabwysiadu arferion ecogyfeillgar yn ein gweithrediadau beunyddiol i leihau allyriadau carbon ac effeithiau amgylcheddol eraill a chodi ymwybyddiaeth amgylcheddol ymhlith ein staff a'n cymunedau. |
| Adran / swyddogaeth sy'n cynnal yr asesiad | Cynllunio, Perfformiad a Thrawsnewid. |
| Pwy sy'n gyfrifol am weithredu'r polisi? | Noddwr y prosiect – DBST Stewart Forshaw |
| Pwy sy'n rhan o broses yr asesiad effaith? | Arweinydd y Prosiect – Pennaeth Cynllunio, Perfformiad a Thrawsnewid  Rheolwr Cynllunio Corfforaethol a Pherfformiad  Dirprwy Bennaeth Cyfathrebu Corfforaethol  Swyddog Cydraddoldeb, Amrywiaeth a Chynhwysiant  Swyddog Iaith Gymraeg |
| Beth yw nodau / amcanion / canlyniadau disgwyliedig y polisi / y fenter / y gwasanaeth? | Mae'r Asesiad Effaith ar Gydraddoldeb (EqIA) hwn yn darparu rhywfaint o gyfiawnhad a chyd-destun dros y dulliau y bydd yn eu defnyddio i ymgynghori yn effeithiol a chasglu adborth gan Gymuned Gogledd Cymru a rhanddeiliaid perthnasol eraill. |
| Pwy fydd yn elwa o'r polisi? | Rhanddeiliaid mewnol ac allanol. |
| Ydy'r polisi / menter / gwasanaeth hwn at ddibenion allanol neu fewnol? | Mewnol ac allanol. |
| Ydy'r polisi / menter / gwasanaeth hwn yn cael effaith ar y gwasanaeth dyletswydd Ar-Alwad? | Ydy, mae pob rhanddeiliad yn cymryd rhan uniongyrchol yn yr ymgynghoriad hwn. |
| A oes sefydliadau eraill yn cyfrannu at y broses gyflwyno?  Os oes, nodwch pa sefydliadau. | N/A |
| Pa wybodaeth / profiad blaenorol sydd gan y Gwasanaeth, h.y. menter debyg, a beth mae'r wybodaeth hon wedi'i dysgu i ni? (Gall gwybodaeth fod yn ddata demograffig, hy canfyddiadau'r cyfrifiad, canfyddiadau ymchwil, cymariaethau rhwng polisïau tebyg yn ein Gwasanaeth ni a Gwasanaethau eraill, arolwg data, monitro data cydraddoldeb, ymarferion casglu data ad hoc). | Bydd ein Gwasanaeth yn defnyddio'r data demograffig a’r data poblogaeth diweddaraf sy'n rhoi gwybodaeth am wahanol grwpiau buddiant ym maes cydraddoldeb ar draws y rhanbarth.  Mae’r Gwasanaeth yn elwa o archif o Asesiadau o’r Effaith ar Gydraddoldeb blaenorol a dogfennau ategol sy’n amlygu gwahanol grwpiau buddiant ym maes cydraddoldeb yng Ngogledd Cymru, ond hefyd dulliau ymgysylltu priodol. Mae'r Gwasanaeth wedi myfyrio ar ei ddull o ymdrin ag ymgynghoriadau eraill, yn enwedig rhai diweddar sy'n cynnwys yr Adolygiad o’r Ddarpariaeth Frys yn 2023 a’r Ymgynghoriad Cychwynnol ar y Cynllun Rheoli Risg Cymunedol yn gynharach eleni. Mae'r Gwasanaeth yn elwa o ddata ac adroddiadau newydd sy'n helpu i hysbysu'r Gwasanaeth am y dulliau cyfathrebu ac ymgysylltu a gynlluniwyd. Gyda’i gilydd, mae’r data a’r wybodaeth a gesglir yn helpu i sicrhau bod y gwasanaeth yn cysylltu â phobl nad ydynt yn cael eu clywed yn aml, sy’n aml yn cynnwys rhai o’r bobl fwyaf ‘bregus’ yn ein cymdeithas. |
| A oes asesiad effaith tebyg wedi'i gynnal gan Wasanaethau Tân ac Achub eraill neu awdurdodau lleol mewn perthynas â pholisi tebyg?  Os felly – a yw'n bosib addasu / ymgorffori eu canfyddiadau? | Cafodd amryw o AEG mewn ymgynghoriadau gan wasanaethau tân ac achub eraill eu rhannu gyda'r Gwasanaeth fel ffordd o fabwysiadu arfer gorau. Mae AEG blaenorol yn ein helpu i nodi risg ac mae’r Gwasanaeth yn gallu gweithredu ymyriadau addas i liniaru'r risg hon. Mae AEG blaenorol yn helpu’r Gwasanaeth i fyfyrio ar yr hyn y mae wedi’i ddysgu o brofiadau blaenorol o’i arferion ei hun yn ogystal ag o brofiadau sefydliadau tebyg eraill sydd wedi ymgynghori â'u cymunedau. |
| Dyddiad yr adolygiad nesaf (os yw'n berthnasol) | Bydd yr Asesiad o’r Effaith ar Gydraddoldeb hwn yn cael ei adolygu a'i ddefnyddio fel rhan o ddatblygiad y dadansoddiad ar ôl ymgynghori. |

|  |  |
| --- | --- |
| **Asesiad o'r Effaith ar Gydraddoldeb** | |
| **Nodweddion Gwarchodedig neu Thema Gydraddoldeb** | **Rhesymeg dros eich dewis (cynnwys neu cyfeirio at dystiolaeth)**  **Sut gallai hyn gael effaith?** |

|  |  |  |  |
| --- | --- | --- | --- |
| **Oed** (band) | | | Disgrifiad o’r band oed: |
| **Tebygolrwydd** | **Effaith** | **Yn gyffredinol** | Cyfanswm y boblogaeth ar draws Gogledd Cymru yw 687,000 (SYG, 2023a). Mae'r duedd o boblogaeth sy’n heneiddio wedi parhau, gyda mwy o bobl nag erioed o'r blaen yn y grwpiau oedran hŷn. Mae'r SYG (2023a) yn nodi bod 22.3% o'r boblogaeth yn 65 oed a hŷn. O'r holl awdurdodau lleol ledled Cymru, Conwy (27.4%) ac Ynys Môn (26.4%) sydd â'r canrannau uchaf o bobl 65 oed a hŷn. Conwy (1.5%) sydd â'r ganran uchaf o bobl 90 oed yng Nghymru.  Gyda chroestoriadedd mewn golwg, mae'n ddefnyddiol edrych ar anabledd ac oedran oherwydd y gwahaniaeth nodedig yn y data rhwng 2011 a 2021, yn enwedig yn y grwpiau oedran iau a hŷn (SYG, 2023b). Ar gyfer merched rhwng 15 a 19 oed, roedd canran yr anabledd yn 13.3% yn 2021, sy’n 8.1 pwynt canrannol yn uwch nag yn 2011 a 7.9 pwynt canrannol yn uwch nag yn 2001. Parhaodd y duedd hon i'r grŵp oedran 20 i 24 oed, lle cynyddodd nifer yr achosion o anabledd yn sylweddol, o 6.2% yn 2011 i 17.9% yn 2021. Ar gyfer dynion, roedd yr achosion cynyddol o anabledd yn 2021 yn dechrau mewn oedrannau cynharach; roedd 8.6% o fechgyn 5 i 9 oed yn anabl yn 2021, o'i gymharu â 5.6% yn 2011 a 6.5% yn 2001 (SYG, 2023b).  Gyda chroestoriadedd mewn golwg, byddwn yn ymgysylltu ac yn ymgynghori â phobl ar draws pob grŵp oedran sy'n gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi pobl ar draws pob grŵp oedran ym mhob un o dair ardal y Gwasanaeth. Mae grwpiau oedran wedi’u rhannu’n fras yn blant, pobl ifanc ac oedolion o oedran gweithio a phobl hŷn sy’n gyffredinol yn cynnwys pobl dros 65 oed. Er y bydd yn well gan rai pobl gyflwyno adborth ar-lein, mae'n well gan rai pobl lenwi holiadur neu siarad ag aelod o'r gwasanaeth tân ac achub. Mae grwpiau ffocws penodol wedi'u trefnu gyda grwpiau sefydledig o bobl i sicrhau yr ymgynghorir â phob grŵp oedran. |
| 4 | 1 | 4 |

|  |  |  |  |
| --- | --- | --- | --- |
| **Anabledd** | | | Yn ôl y SYG (2023c), mae gan 21.1% o'r boblogaeth anabledd a/neu gyflwr iechyd hirdymor. Er mai Gwynedd (18.1%) ydy un o'r awdurdodau lleol sydd â'r gyfran isaf o bobl anabl yng Nghymru, mae canran gyfartalog pobl anabl ar draws rhanbarth Gogledd Cymru yn uwch na rhannau eraill o'r DU. Gyda chroestoriadedd mewn golwg, roedd 22.3% o ferched a 19.8% o ddynion yn anabl. Roedd canran y rhai sydd wedi’u cyfyngu ychydig yn 11.9% ar gyfer merched a 10.3% ar gyfer dynion. Nododd cyfran uwch o ferched na dynion eu bod wedi’u cyfyngu’n fawr; 10.4% a 9.5% yn y drefn honno (SYG, 2023b).  Pobl anabl yw rhai o'r bobl fwyaf difreintiedig yn ein cymdeithas, felly rydym yn cydnabod pwysigrwydd cofnodi adborth er mwyn deall eu hanghenion, eu dyheadau a’u disgwyliadau.  Gyda chroestoriadedd mewn golwg, byddwn yn ymgysylltu ac yn ymgynghori â phobl anabl sy'n gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi pobl â gwahanol anableddau a chyflyrau iechyd ym mhob un o dair ardal y Gwasanaeth. Gellir rhannu pobl anabl yn fras yn gorfforol, synhwyraidd, dysgu a deallusol. Mae grwpiau ffocws penodol wedi'u trefnu gydag elusennau, grwpiau cymorth a grwpiau cymunedol i sicrhau bod gan bobl anabl lais. Mae amrywiaeth o ffyrdd y gall pobl roi adborth ac mae dulliau gwahanol yn galluogi pobl anabl i gael eu cynnwys a chymryd rhan weithredol. |
| **Likelihood** | **Effaith** | **Yn gyffredinol** |
| 4 | 2 | 8 |

|  |  |  |  |
| --- | --- | --- | --- |
| **Lles ac Iechyd Meddwl** | | | Er bod iechyd meddwl yn dod o dan y diffiniad o anabledd, mae GTAGC  wedi gwahanu'r grŵp hwn o bobl oherwydd y natur a’r heriau sy'n gysylltiedig â thargedu pobl o safbwynt iechyd meddwl a llesiant.  Mae iechyd meddwl a lles yn cynnwys grŵp eang o bobl sy'n profi hwyliau isel, gorbryder, iselder ac ati. Mae ymarfer mapio cynhwysfawr wedi nodi elusennau iechyd meddwl a grwpiau cymorth ym mhob un o dair ardal y Gwasanaeth. Mae grwpiau ffocws penodol wedi'u trefnu i sicrhau bod pobl sy'n profi iechyd meddwl niweidiol yn darparu adborth a all lywio'r gwasanaethau a ddarparwn.  Mae amrywiaeth o ffyrdd y gall pobl roi adborth ac mae dulliau gwahanol yn galluogi rhai pobl y mae'n well ganddynt gyflwyno adborth ar-lein, tra bod grwpiau ffocws yn galluogi rhai pobl i gael cymorth i gwblhau holiadur. |
| **Tebygolrwydd** | **Effaith** | **Yn gyffredinol** |
| 3 | 3 | 9 |

|  |  |  |  |
| --- | --- | --- | --- |
| **Rhywedd** | | | Yn ôl y SYG (2021a), mae poblogaeth Gogledd Cymru wedi'i rhannu'n gyfartal ar draws merched (51.1%) a dynion (48.9%). Er y bydd ymgysylltu â dynion a merched yn digwydd yn organig trwy gysylltu â gwahanol grwpiau buddiant ym maes cydraddoldeb, mae rhai sefydliadau penodol seiliedig ar rywedd yn ein galluogi i gysylltu â grwpiau rhywedd sydd ag anghenion penodol (e.e. pobl hŷn, pobl ddi-waith, rhieni).  Gyda chroestoriadedd mewn golwg, bydd pobl ar draws gwahanol grwpiau rhywedd yn gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi grwpiau sefydledig ar draws y rhanbarth lle mae rhyweddau gwahanol yn bresennol. Bydd hyn yn helpu i sicrhau bod gan bob grŵp rhywedd lais, a bydd grwpiau ffocws yn cael eu trefnu gydag amryw o grwpiau rhywedd-benodol ar draws Gogledd Cymru. |
| **Tebygolrwydd** | **Effaith** | **Yn gyffredinol** |
| 4 | 2 | 8 |

|  |  |  |  |
| --- | --- | --- | --- |
| **Beichiogrwydd a**  **Mamolaeth** | | | Er mwyn sicrhau bod GTAGC yn ymdrechu i gofnodi anghenion pobl sy’n feichiog ac yn eu cyfnod mamolaeth, mae ymarfer mapio cynhwysfawr wedi nodi partneriaid allweddol i’n helpu i gysylltu â'r gynulleidfa darged hon.  Gyda chroestoriadedd mewn golwg, mae pobl feichiog a'r rhai yn y cyfnod mamolaeth yn gorgyffwrdd yn naturiol â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi grwpiau addas y bydd pobl feichiog a'r rhai ar famolaeth yn eu mynychu. Bydd y Gwasanaeth yn ymgysylltu ag amrywiol grwpiau cymorth i rieni i nodi anghenion a dyheadau rhieni a gofalwyr babanod newydd-anedig a phlant bach. Mae’n bosibl y bydd rhai pobl yn ei chael hi’n anodd cael gofal plant, felly gall yr opsiwn i roi adborth ar-lein fod o fudd i bobl feichiog a’r rhai ar absenoldeb mamolaeth i gymryd rhan weithredol yn yr ymgynghoriad. Mae gweithio gydag elusennau a grwpiau cymunedol sy’n darparu ar gyfer pobl sy’n feichiog neu’r rhai â babanod newydd-anedig yn eu galluogi i gael mynediad i’r adeilad gyda chyfleusterau addas, ac mae cymorth ar gael iddynt ddarparu adborth. |
| **Tebygolrwydd** | **Effaith** | **Yn gyffredinol** |
| 4 | 2 | 8 |

|  |  |  |  |
| --- | --- | --- | --- |
| **Ailbennu rhywedd/ hunaniaeth** | | | Nid ydym yn gwybod union nifer y bobl draws ac/neu anneuaidd yng Ngogledd Cymru. Fodd bynnag, mae Stonewall (2022) yn amcangyfrif bod rhwng 0.5% ac 1% o'r boblogaeth yn draws ac/neu'n anneuaidd sy'n rhoi rhyw fath o arwydd i ni gyda phwy y mae angen i ni ymgysylltu i sicrhau bod ein hymgynghoriad yn ystyrlon.  Gyda chroestoriadedd mewn golwg, mae gwahanol grwpiau rhywedd yn gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi elusennau penodol a fydd yn galluogi'r gwasanaeth i ymgysylltu ac ymgynghori â phobl draws a/neu anneuaidd. Mae grwpiau ffocws penodol wedi'u trefnu mewn partneriaeth ag Unique Transgender a Pride Cymru ym mhob un o’r tair ardal. Gall pobl nad ydynt yn gallu mynychu'r grwpiau ffocws gyflwyno adborth ar-lein, dros y ffôn neu drwy'r post. |
| **Tebygolrwydd** | **Effaith** | **Yn gyffredinol** |
| 3 | 3 | 9 |

|  |  |  |  |
| --- | --- | --- | --- |
| **Cyfeiriadedd Rhyw** | | | Mae Stonewall yn amcangyfrif bod rhwng 5-7% o'r boblogaeth yn lesbiaidd, hoyw, deurywiol neu â chyfeiriadedd rhywiol arall sy'n wahanol i heterorywiol (Gweler y GIG, 2015). Mae Stonewall (2022) wedi cyhoeddi adroddiadau mwy diweddar sy'n awgrymu bod pobl iau yn fwy tebygol o fod yn agored am eu cyfeiriadedd rhywiol a’u hunaniaeth rhywedd. Mae gan Ogledd Cymru gymuned LGB+ sy’n tyfu ac mae cynnal mwy o ddigwyddiadau balchder, grwpiau cymorth a rhwydweithiau staff newydd yn y gweithle wedi arwain at ymgysylltu â'r gynulleidfa hon mewn ffordd fwy ystyrlon nag yn y gorffennol.  Gyda chroestoriadedd mewn golwg, mae'n ddefnyddiol gwybod proffil oedran pobl a nododd eu bod yn LGB+, sy'n tueddu i fod yn iau na'r boblogaeth gyffredinol. Roedd mwy na hanner y rhai a nododd eu bod yn LGB+ (57.9%) rhwng 16 a 34 oed (SYG, 2021d). Mewn cyferbyniad, roedd llai na thraean o'r boblogaeth yn gyffredinol rhwng 16 a 34 oed (29.6%). Mae'r wybodaeth hon yn helpu’r Gwasanaeth i wybod pwy i ymgysylltu â nhw.  Gyda chroestoriadedd mewn golwg, mae pobl ar draws pob cyfeiriadedd yn gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi elusennau penodol a phartneriaid lleol a fydd yn galluogi'r Gwasanaeth i ymgysylltu ac ymgynghori â phobl sy'n eu hystyried eu hunain yn lesbiaidd, hoyw, deurywiol, arywiol, panrywiol a chyfeiriadedd rhywiol lleiafrifol eraill. Mae'r grŵp hwn o bobl yn aml yn rhai o'r bobl fwyaf difreintiedig mewn cymdeithas, felly bydd cael adborth ganddynt yn llywio sut mae'r Gwasanaeth yn darparu ei wasanaethau. Gall pobl nad ydynt yn gallu mynychu'r grwpiau ffocws gyflwyno adborth ar-lein, dros y ffôn neu drwy'r post. |
| **Tebygolrwydd** | **Effaith** | **Yn gyffredinol** |
| 4 | 2 | 8 |

|  |  |  |  |
| --- | --- | --- | --- |
| **Priodas a Phartneriaeth Sifil** | | | Mae 48.1% o bobl 16 oed a hŷn yn briod neu mewn partneriaeth sifil (Ystadegau Cymru, 2020).  Yn gyffredinol, nid yw'r nodwedd warchodedig hon yn cyflwyno unrhyw risgiau penodol. Er, mae'n bwysig pwysleisio, ystyrir bod pobl sy'n byw ar eu pennau eu hunain mewn mwy o berygl.  Gyda chroestoriadedd mewn golwg, mae pobl â statws perthynas gwahanol (gan gynnwys pobl sydd wedi priodi neu mewn partneriaeth sifil) yn gorgyffwrdd â nodweddion gwarchodedig eraill a grwpiau buddiant yn maes cydraddoldeb. Mae ymarfer mapio cynhwysfawr wedi nodi amrywiol elusennau, grwpiau cymunedol a busnesau a fydd yn galluogi'r Gwasanaeth i gasglu adborth gan bobl sydd mewn perthynas a'r rhai nad ydynt mewn perthynas. Bydd yr adborth penodol hwn yn helpu'r Gwasanaeth i benderfynu a oes angen rhoi unrhyw ystyriaethau penodol i bobl o ran eu statws perthynas. Gall pobl nad ydynt yn gallu mynychu'r grwpiau ffocws gyflwyno adborth ar-lein, dros y ffôn neu drwy'r post. |
| **Tebygolrwydd** | **Effaith** | **Yn gyffredinol** |
| 4 | 2 | 8 |

|  |  |  |  |
| --- | --- | --- | --- |
| **Crefydd a Chred** | | | * Mae ein Gwasanaeth yn cydnabod bod rhywfaint o amrywiaeth o ran ymlyniad crefyddol a systemau cred pobl ledled Gogledd Cymru. Yn yr un modd, rhaid cydnabod bod mwy o bobl wedi nodi "Dim crefydd" yn hytrach nag ymlyniad i unrhyw grefydd unigol, gan gynyddu o 32.1% yn 2011 i 46.5% yn 2021 (LlC, 2022b). Mae'r data hwn yn dangos bod gan tua hanner poblogaeth Gogledd Cymru ymlyniadau crefyddol. Felly, mae addoldai a sefydliadau ffydd yn llwybr rhesymegol i ymgysylltu â'r gynulleidfa hon.   Gyda chroestoriadedd mewn golwg, bydd pobl â chredoau crefyddol gwahanol a phobl nad ydynt yn grefyddol yn gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi gwahanol grwpiau crefyddol a sefydliadau ffydd a fydd yn galluogi'r Gwasanaeth i gasglu adborth. Mae’n bosibl y bydd gan rai pobl ag anghenion crefyddol a’r rhai sy’n dilyn arferion diwylliannol penodol anghenion, dyheadau a ffactorau risg penodol.  Gall grwpiau ffocws gyda'r grŵp hwn o bobl gasglu adborth penodol a all benderfynu a fydd y gwasanaethau presennol a ddarperir yn parhau i gadw pobl yn ddiogel rhag tân ac argyfyngau eraill. Gall pobl nad ydynt yn gallu mynychu'r grwpiau ffocws gyflwyno adborth ar-lein, dros y ffôn neu drwy'r post. |
| **Tebygolrwydd** | **Effaith** | **Yn gyffredinol** |
| 3 | 3 | 9 |

|  |  |  |  |
| --- | --- | --- | --- |
| **Hîl** | | | Fel rhanbarthau eraill yng Nghymru, mae Gogledd Cymru wedi dod yn fwy amrywiol o ran ethnigrwydd yn ystod y degawd diwethaf. Yn ôl data'r cyfrifiad yn 2021, mae grwpiau lleiafrifoedd ethnig wedi cynyddu o 4.4% yn 2011 i 6.2% yn 2021 (LlC, 2022b). I egluro, lleiafrif ethnig ydy unrhyw ethnigrwydd nad ydyw’n wyn 'Cymreig, Saesneg, Albanaidd, o Ogledd Iwerddon a Phrydeinig’.  Y grŵp lleiafrifol ethnig mwyaf ym mhob awdurdod lleol yng Nghymru oedd "Gwyn Arall". Roedd cyfran y boblogaeth a oedd yn nodi eu bod yn rhan o’r grŵp ethnig hwn ar ei huchaf yn Wrecsam (4.8%) a Sir y Fflint (3%). O fewn y grŵp ethnig "Gwyn" lefel uchel, Conwy oedd yr awdurdod lleol â’r gyfran uchaf yng Nghymru o bobl oedd yn nodi eu bod yn "Wyddelig" (0.7%). Yn ddiddorol, roedd 5.3% o aelwydydd yn aelwydydd grwpiau aml-ethnig, sy’n uwch na 4.2% yn 2011 (LlC, 2022b).  Gyda chroestoriadedd mewn golwg, mae GTAGC yn cydnabod bod rhwystrau iaith, cyfathrebu a diwylliannol posibl yn bodoli. Yn genedlaethol yng Nghymru, roedd 2.9 miliwn o breswylwyr arferol tair oed a hŷn yn siarad Cymraeg neu Saesneg fel eu prif iaith (96.7% o'r boblogaeth, i lawr o 97.1% yn 2011).  Yn ôl Cyfrifiad 2021, o’r preswylwyr yng Nghymru nad oeddent wedi dewis Cymraeg na Saesneg fel eu prif iaith, roedd 78% yn dweud eu bod yn gallu siarad Saesneg yn dda neu'n dda iawn, tra roedd 22% ddim yn gallu siarad Saesneg yn dda iawn neu ddim o gwbl. Fel yn 2011, Pwyleg oedd y brif iaith fwyaf cyffredin ar ôl y Gymraeg neu'r Saesneg, sef 0.7% o'r boblogaeth. Arabeg (0.3%) oedd y brif iaith fwyaf cyffredin ar wahân i Saesneg, Cymraeg neu Bwyleg yn 2021. Iaith Arwyddion Prydain (BSL) oedd iaith ddewisol 900 o bobl (sy'n cyfateb i 0.03%) ymysg preswylwyr arferol tair oed a hŷn.  Gyda chroestoriadedd mewn golwg, mae gwahanol grwpiau ethnig yn gorgyffwrdd â nodweddion gwarchodedig eraill a grwpiau buddiant ym maes cydraddoldeb. Er enghraifft, mae'n gyffredin i ethnigrwydd a chrefydd groestorri ymhlith rhai grwpiau ethnig oherwydd bod rhai grwpiau ethnig yn fwy tebygol o fod â chysylltiadau crefyddol o’u cymharu ag eraill. Mae ymarfer mapio cynhwysfawr wedi nodi gwahanol elusennau, grwpiau cymunedol a sefydliadau ffydd a fydd yn galluogi'r Gwasanaeth i gasglu adborth gan bobl ar draws grwpiau ethnig amrywiol. Bydd yr adborth penodol hwn yn helpu'r Gwasanaeth i benderfynu a oes unrhyw ystyriaethau y mae angen eu rhoi i bobl o ran cyflwyno’r gwasanaethau.  Gall pobl nad ydynt yn gallu mynychu'r grwpiau ffocws gyflwyno adborth ar-lein, dros y ffôn neu drwy'r post. Gellir cyfieithu gwybodaeth ar wefan y Gwasanaeth i dros 70 o ieithoedd i fynd i’r afael â rhwystrau iaith posibl i bobl nad ydynt yn siarad Cymraeg neu Saesneg fel iaith gyntaf. ledled Cymru. |
| **Tebygolrwydd** | **Effaith** | **Yn gyffredinol** |
| 3 | 3 | 9 |

|  |  |  |  |
| --- | --- | --- | --- |
| **Dyletswydd Economaidd-Gymdeithasol** | | | Daeth y Ddyletswydd Economaidd-gymdeithasol i rym yng Nghymru ar 31 Mawrth 2021 ac mae'n ei gwneud yn ofynnol i gyrff cyhoeddus penodedig, wrth wneud penderfyniadau strategol (fel penderfynu ar flaenoriaethau a phennu amcanion), ystyried sut y gallai eu penderfyniadau helpu i leihau'r anghydraddoldebau sy'n gysylltiedig ag anfantais economaidd-gymdeithasol. (Llywodraeth Cymru, 2021)  Mae'r ardaloedd hyn yn cynnwys y Rhyl a Bae Cinmel. Yn Ne-orllewin y Rhyl, mae amddifadedd yn effeithio ar tua 70% o gartrefi yn ôl y map. Mae gan ardaloedd eraill, fel Abergele, Gorllewin Dinbych a Gronant hefyd gyfraddau uchel o amddifadedd, sef tua 60%. Mae o leiaf un math o amddifadedd yn effeithio ar tua 50% o gartrefi yn Llanelwy, Dyserth a Mostyn. Mae Cymuned Parc Caia yn Wrecsam o fewn y 10 ardal fwyaf difreintiedig o ran parthau incwm, addysg a diogelwch cymunedol. Mae ardaloedd difreintiedig eraill yn cynnwys cymunedau arfordirol ar draws Sir y Fflint fel Glannau Dyfrdwy, Delyn ac Alun.  Gogledd Cymru (14.4%) sydd â'r gyfran uchaf o bobl ifanc (16 i 24 oed) nad ydynt mewn Addysg, Cyflogaeth, na Hyfforddiant (NEET), o'i gymharu â 13.1% yn Ne Cymru, sydd â'r gyfran isaf. Gyda chroestoriadedd mewn golwg, roedd 55.8% (26,600) o ddynion 16 i 24 oed yn NEET, o’i gymharu â 44.2% (21,100) o fenywod 16 i 24 oed. Mae pobl ifanc anabl yn fwy tebygol o fod yn NEET na phobl ifanc nad ydynt yn anabl ac mae cyfran y bobl anabl sy'n NEET yn codi o 18.1% yn 16 i 18 oed i 41.2% rhwng 19 a 24 oed.  Y gyfradd gyflogaeth ar gyfer pobl rhwng 16 a 64 oed yng Nghymru oedd 73.0% yn y flwyddyn a ddaeth i ben ym mis Mawrth 2023, sef 0.6 pwynt canran yn is o'i gymharu â'r flwyddyn flaenorol. Mae cyfraddau diweithdra yn amrywio ar draws Gogledd Cymru gyda Gwynedd (26.4%), Sir Ddinbych (26.1%), Conwy (24.2%), Ynys Môn (22.6%), Wrecsam (22.1%) a Sir y Fflint (21.3%). Nid yw cyflogaeth (neu weithio) yn atal profi tlodi ac amddifadedd. Gwaith cyflog isel yw'r cyfrannwr mwyaf at dlodi mewn gwaith gan ei fod yn ei gwneud hi'n anodd iawn dianc rhag tlodi, yn bennaf oherwydd nad yw rhai pobl yn cael digon o gyflog neu nad oes llawer o swyddi sy'n talu'n dda mewn ardal benodol. Mae bylchau cyflog a thlodi mewn gwaith yn effeithio llawer mwy ar grwpiau penodol nag ar eraill, ac mae'r risg o dlodi mewn gwaith yn fwy i weithwyr anabl a lleiafrifoedd ethnig. Felly, mae ymgysylltu â busnesau a sefydliadau lleol sy'n cefnogi pobl yn y gweithle yn rhesymegol ac yn ymarferol yn ystod yr ymgynghoriad.  Gyda chroestoriadedd mewn golwg, mae pobl ar draws yr holl grwpiau economaidd-gymdeithasol yn gorgyffwrdd â nodweddion gwarchodedig eraill a grwpiau buddiant ym maes cydraddoldeb. Mae ymarfer mapio cynhwysfawr wedi nodi amrywiol elusennau, grwpiau cymunedol a sefydliadau eraill a ariennir yn gyhoeddus a fydd yn galluogi'r Gwasanaeth i gasglu adborth gan bobl mewn tlodi ac ardaloedd o amddifadedd. Bydd grwpiau ffocws penodol ym mhob un o'r tair ardal yn casglu adborth a fydd yn helpu'r Gwasanaeth i benderfynu a oes unrhyw ystyriaethau y mae angen eu rhoi i bobl o ran cyflwyno’r gwasanaethau. Gall pobl nad ydynt yn gallu mynychu'r grwpiau ffocws gyflwyno adborth ar-lein, dros y ffôn neu drwy'r post. |
| Tebygolrwydd | Effaith | Yn gyffredinol |
| 3 | 3 | 9 |

|  |  |  |  |
| --- | --- | --- | --- |
| **Yr Iaith Gymraeg** | | | Darparwyd yr holl ddeunyddiau (ysgrifenedig a llafar) sy'n ymwneud â phrosiect ymgynghori y Cynllun Rheoli Risg Cymunedol yn Gymraeg a Saesneg. Hysbysodd data'r cyfrifiad (2021) y gwasanaeth bod gan Ogledd Cymru 235,567 o siaradwyr Cymraeg sy'n cyfateb i 34.3%. Mae'r data diweddaraf a gyhoeddwyd gan Lywodraeth Cymru yn awgrymu bod 29.1% o bobl tair oed a hŷn yn gallu siarad Cymraeg. Mae'r ffigwr hwn yn cyfateb i 883,600 o bobl ac mae tystiolaeth bod y Gymraeg yn tyfu mewn poblogrwydd fel iaith lafar ac fel iaith lafar gyntaf.  Gellir dod o hyd i siaradwyr Cymraeg ym mhob ardal ar draws Gogledd Cymru. Mae'r gwasanaeth yn cydnabod bod y canrannau uchaf o siaradwyr Cymraeg yng Nghymru i'w gweld yng Ngwynedd (77%) ac Ynys Môn (67%) sydd ill dau wedi'u lleoli yng Ngogledd Cymru (LlC, 2022). Bydd grwpiau ffocws yn cael eu cynnig yn Gymraeg, yn Saesneg neu'n ddwyieithog ar gyfer grwpiau lle mae pobl wedi cael eu hadnabod a bydd dehongliad Cymraeg yn cael ei drefnu.  Ymdrinnir â'r Gymraeg o fewn un o'r pum egwyddor, yn benodol o fewn egwyddor ein Pobl, ond mae angen mynd i'r afael â'r Gymraeg o fewn egwyddorion eraill. Mae'r egwyddor Atal yn cynnwys cyswllt uchel â defnyddwyr gwasanaeth a thrigolion Gogledd Cymru a allai fod eisiau defnyddio gwasanaethau yn Gymraeg a bydd disgwyl iddynt allu gwneud hynny heb unrhyw rwystrau. Gallai methu â mynd i'r afael â'r ddarpariaeth hon arwain at ddiffyg cydymffurfio â Safonau'r Gymraeg. |
| **Tebygolrwydd** | **Effaith** | **Yn gyffredinol** |
| 3 | 3 | 9 |

|  |  |  |  |
| --- | --- | --- | --- |
| **Daearyddiaeth neu leoliad** | | | Mae Gogledd Cymru yn ardal ddaearyddol fawr sydd â sawl ardal drefol gyda dwysedd uchel o bobl a grwpiau amrywiol. Mewn cyferbyniad â hyn, nifer fach iawn o bobl sy’n byw yn rhai o’r ardaloedd gwledig. Mae'r rhanbarth yn cynnwys ardaloedd Wrecsam, Glannau Dyfrdwy, y Rhyl, Bae Colwyn, Fflint, Bangor, Llandudno a Chaergybi. Yr ardaloedd mwyaf yng Ngogledd Cymru yw dinas Wrecsam a chytrefi Glannau Dyfrdwy, y Rhyl a Phrestatyn, lle mae prif seilwaith a gwasanaethau manwerthu, diwylliannol, addysgol, twristiaeth a thrafnidiaeth Gogledd Cymru wedi’u lleoli. Bangor, Llanelwy a Wrecsam yw dinasoedd y rhanbarth. Bangor yw dinas hynaf Cymru, Llanelwy yw un o drefi lleiaf Cymru, a Wrecsam, a ddaeth yn ddinas yn 2022, yw anheddiad mwyaf y rhanbarth.  Gellir cyflwyno adborth i'r Gwasanaeth drwy sianeli amrywiol gan gynnwys ar-lein, dros y ffôn, drwy neges destun a gall pobl anfon holiadur drwy'r post. Mae grwpiau ffocws caeedig wedi'u trefnu gydag amrywiol randdeiliaid i sicrhau bod pobl o bob nodwedd warchodedig yn rhoi adborth ar draws chwe sir Gogledd Cymru. Yn debyg i'r ymgynghoriad CRMP blaenorol, mae grwpiau ffocws wedi'u trefnu mewn ardaloedd trefol sydd â chysylltiadau trafnidiaeth da yn aml, ond bydd rhai grwpiau ffocws yn cael eu cynnal mewn ardaloedd gwledig i ehangu mynediad i bobl nad ydynt yn gallu teithio.  Er bod rhai sefydliadau cyhoeddus yn cynnal y rhan fwyaf o’r ymgyngoriadau cyhoeddus ar-lein, mae ein Gwasanaeth yn gweld gwerth mewn trefnu grwpiau ffocws (h.y. ymgysylltu wyneb yn wyneb) sy’n boblogaidd ar draws pob grŵp oedran, ond sy’n arbennig o boblogaidd mewn ardaloedd daearyddol penodol. |
| **Tebygolrwydd** | **Effaith** | **Yn gyffredinol** |
| 5 | 2 | 10 |

|  |  |  |  |
| --- | --- | --- | --- |
| **System Ar-Alwad neu ystyriaethau i staff rhan amser** | | | Mae staff ar alwad yn ymwneud yn uniongyrchol â'r prosiect hwn. Mae timau ar alwad wedi bod yn ymwneud â dylunio a datblygu Cynllun Rheoli Risg Cymunedol y Gwasanaethau drwy seminarau Penaethiaid Adrannau a rheolwyr canol. Yn naturiol, bydd staff ar alwad sy'n gweithio'r system a ddargedwir yn gallu darparu adborth a fydd yn helpu i lunio'r Cynllun Rheoli Risg Cymunedol a chyfeiriad strategol y Gwasanaeth rhwng 2024-2029.  Fel y disgrifiwyd yn yr adran flaenorol, ymgynghorir â rhanddeiliaid mewnol ac allanol ar draws pob ardal ddaearyddol a bydd hyn yn eu galluogi i ddarparu adborth ynghylch eu gorsaf dân ar alwad. |
| **Tebygolrwydd** | **Effaith** | **Yn gyffredinol** |
| 4 | 2 | 8 |

|  |  |  |  |
| --- | --- | --- | --- |
| **Grwpiau buddiant eraill ym maes cydraddoldeb** | | | Ar gyfer yr holl nodweddion gwarchodedig, bu cynnydd yn nifer y troseddau casineb a gofnodwyd yng Nghymru yn ystod y blynyddoedd diwethaf (Y Comisiwn Cydraddoldeb a Hawliau Dynol, 2018). Mae cyfradd erlyn isel iawn yn y llys yn golygu nad yw rhai dioddefwyr troseddau casineb yn ymddiried yn y gwasanaethau cyhoeddus mewn lifrai. Er bod y diffyg ymddiriedaeth hwn yn effeithio’n bennaf ar yr heddlu a thimau ymgysylltu cymunedol mewn cynghorau lleol, mae’r gwasanaethau tân ac achub yn gallu profi rhai effeithiau niweidiol hefyd.  Mae'r adolygiadau diweddar o ddiwylliant yn y Gwasanaeth Tân ac Achub ledled Cymru a Lloegr wedi amlygu’r ffaith bod materion diwylliannol yn bodoli. Yn gyffredinol, mae hyn yn golygu y gall fod rhai pobl yn y gymuned nad oes ganddynt hyder yn y gwasanaethau tân ac achub yn y gymuned ac nad ydynt yn ymddiried ynddynt. Ychydig iawn o rwystrau a brofwyd wrth ymgynghori â chymuned Gogledd Cymru yn ystod yr Adolygiad o’r Ddarpariaeth Frys a’r ymgynghoriad CRMP yn gynharach eleni. |
| **Tebygolrwydd** | **Effaith** | **Yn gyffredinol** |
| 4 | 1 | 4 |

**A oes unrhyw un o'r meini prawf uchod yn cael sgôr o 12 ac uwch ac felly angen symud i gael asesiad llawn o'r effaith ar gydraddoldeb?**

|  |  |  |  |
| --- | --- | --- | --- |
| Oes |  | Nac oes | x |

Os oes, cysylltwch â'r Swyddog Cydraddoldeb, Amrywiaeth a Chynhwysiant drwy e-bost [benji.evans@northwalesfire.llyw.cymru](about:blank) i fwrw ymlaen â'r asesiad effaith llawn.

Os yr atebwyd nac oes, a bod unrhyw un o'r meini prawf wedi cael sgôr rhwng 1-5 neu 6-10, pa fecanweithiau neu welliannau rheoli ychwanegol y gallwch eu rhoi ar waith i leihau'r sgôr hyd yn oed ymhellach? Nodwch beth fydd y sgôr ar ôl i'r cam rheoli gael ei roi ar waith.

|  |
| --- |
| Yn dilyn ymgynghoriad cynhwysfawr, bydd adroddiad Dadansoddi Cydraddoldeb yn cael ei gynhyrchu i grynhoi'r adborth a'r themâu allweddol ynghylch unrhyw newidiadau i gyflwyno’r gwasanaethau. |

**Pa ganlyniadau neu newidiadau cadarnhaol fydd yn digwydd o ganlyniad i unrhyw bwyntiau a nodwyd gan yr asesiad hwn?**

|  |
| --- |
| Mae'r EqIA hwn yn dangos sut mae'r gwasanaeth wedi cynllunio'n effeithiol i ymgysylltu a chyfathrebu â chymuned Gogledd Cymru fel ffordd o gasglu adborth.  Ystyriwyd sut roedd y gwasanaeth yn ymgysylltu ac yn cyfathrebu ag aelodau ei gymuned, yn enwedig grwpiau diddordeb cydraddoldeb nad ydyn nhw'n aml yn cael eu clywed. Mae croestoriadoldeb wedi cael ei ystyried mewn gwahanol adrannau o'r Adroddiad Dadansoddi Cydraddoldeb ac EqIA. Mae'r dull hwn yn galluogi'r gwasanaeth i gynllunio'n ofalus sut y gall liniaru unrhyw risgiau sydd wedi'u nodi, ond hefyd hyrwyddo arfer gorau o ran y cam gweithredu. |

**Gwerthusiad dilynol**

Lle bo'n berthnasol, dylech ddarparu trosolwg (ystod oedran, rhywedd, ethnigrwydd ac ati) o bwy fynychodd y digwyddiad(au), neu bwy oedd yn rhan o'r polisi neu'r fenter neu'r fenter neu yr effeithiwyd arnynt gan y polisi neu'r fenter, ac unrhyw sylwadau neu gwynion perthnasol a dderbyniwyd o ran cydraddoldeb a chynhwysiant. Yna, dylid defnyddio'r wybodaeth i fynd i'r afael ag unrhyw bryderon perthnasol.

|  |
| --- |
|  |

Cyn ei gwblhau, gallech ofyn am gyngor gan Swyddog Cydraddoldeb, Amrywiaeth a Chynhwysiant y Gwasanaeth. Gallwch wneud hyn drwy ei e-bostio at benji.evans@tangogleddcymru.llyw.cymru i’w adolygu.

Ar ôl ei gwblhau, dychwelwch at benji.evans@tangogleddcymru.llyw.cymru

**Rhestr Gyfeirio**

Joseph Rowntree Foundation (2020). Adroddiad Tlodi’r DU 2019/20. Canfuwyd yn: [www.jrf.org.uk/report/uk-poverty-2019-20](about:blank), Cyrchwyd: 12 Ebrill 2023.

Swyddfa Ystadegau Gwladol (2023a) Amcangyfrifon poblogaeth ac aelwydydd, Cymru: Cyfrifiad 2021. Canfuwyd yn: [www.ons.gov.uk/peoplepopulationandcommunity/populationandmigration/populationestimates/bulletins/populationandhouseholdestimateswales/census2021#:~:text=4.-,Age%20and%20sex%20of%20the%20population,men%20(49.0%25)%20in%20England](about:blank#:~:text=4.-,Age%20and%20sex%20of%20the%20population,men%20(49.0%25)%20in%20England), Cyrchwyd: 13 Ebrill 2023.

Swyddfa Ystadegau Gwladol (2023b) Anabledd yn ôl Oedran, Rhyw ac Amddifadedd, Cymru a Lloegr: Cyfrifiad 2021. Canfuwyd yn: [www.ons.gov.uk/peoplepopulationandcommunity/healthandsocialcare/disability/articles/disabilitybyagesexanddeprivationenglandandwales/census2021#:~:text=Source%3A%20Office%20for%20National%20Statistics%20–%20Census%202021,-Embed%20code&text=In%20Wales%2C%2022.3%25%20of%20females,10.4%25%20and%209.5%25%20respectively](about:blank#:~:text=Source%3A%20Office%20for%20National%20Statistics%20–%20Census%202021,-Embed%20code&text=In%20Wales%2C%2022.3%25%20of%20females,10.4%25%20and%209.5%25%20respectively), Cyrchwyd: 13 Ebrill 2023.

Swyddfa Ystadegau Gwladol (2023c) Anabledd, Cymru a Lloegr: Cyfrifiad 2021. Canfuwyd yn: [www.ons.gov.uk/peoplepopulationandcommunity/healthandsocialcare/healthandwellbeing/bulletins/disabilityenglandandwales/census2021#:~:text=In%20Wales%2C%20in%202021%2C%20a,(23.4%25%2C%20696%2C000)](about:blank#:~:text=In%20Wales%2C%20in%202021%2C%20a,(23.4%25%2C%20696%2C000)), Cyrchwyd: 13 Ebrill 2023.

Swyddfa Ystadegau Gwladol (2023d) Cyfeiriadedd rhywiol: oedran a rhyw, Cymru a Lloegr: Cyfrifiad 2021. Canfuwyd yn: [www.ons.gov.uk/peoplepopulationandcommunity/culturalidentity/sexuality/articles/sexualorientationageandsexenglandandwales/census2021](about:blank), Cyrchwyd: 15 Ebrill 2023.

Gwasanaeth Iechyd Gwladol (2015) Adroddiad Cydraddoldeb, Amrywiaeth a Chynhwysiant. Canfuwyd yn: [www.ashfordstpeters.nhs.uk/images/boardpapers/300715/Paper8e.pdf](about:blank), Cyrchwyd: 4 Ebrill 2023.

Ystadegau Cymru (2020) Statws Priodasol yn ôl Oedran a Rhyw.Canfuwyd yn: [Statws Priodasol yn ôl Oedran a Rhyw (llyw.cymru)](about:blank), Cyrchwyd: 4 Ebrill 2023.

Stonewall (2022a) Attraction, identity and connection in Great Britain in 2022. Canfuwyd yn: [www.stonewall.org.uk/system/files/rainbow\_britain\_report.pdf](about:blank), Cyrchwyd: 4 Ebrill 2023.

Stonewall (2022b) The truth about trans. Canfuwyd yn: [www.stonewall.org.uk/the-truth-about-trans#trans-people-britain](about:blank#trans-people-britain), Cyrchwyd: 12 Ebrill 2023.

Llywodraeth Cymru (2021) Gweithredu'r Ddyletswydd Economaidd-gymdeithasol Adolygiad o dystiolaeth ar anfantais economaidd-gymdeithasol ac anghydraddoldebau o ran canlyniadau. Canfuwyd yn: [www.gov.wales/sites/default/files/statistics-and-research/2021-11/review-of-evidence-on-socio-economic-disadvantage-and-inequalities-of-outcome-revised.pdf](about:blank), Cyrchwyd: 12 Ebrill 2021.

Data Llywodraeth Cymru (2022a) am yr iaith Gymraeg o'r Arolwg Blynyddol o'r Boblogaeth: 2020. Canfuwyd yn: [www.gov.wales/cymraeg-data-blynyddol-population-survey-2020](about:blank), Cyrchwyd: 14 Ebrill 2023.

Llywodraeth Cymru (2022b) Grŵp ethnig, hunaniaeth genedlaethol, iaith a chrefydd yng Nghymru - Cyfrifiad 2021. Canfuwyd yn: [Grŵp ethnig, hunaniaeth genedlaethol, iaith a chrefydd yng Nghymru (Cyfrifiad 2021) | LLYW.CYMRU](about:blank#:~:text=90.6%25%20of%20the%20population%20identified,to%202.3%25%20in%202011).), Cyrchwyd: 12 Ebrill 2023.